## Odluka o objavljivanju Međunarodnog računovodstvenog standarda 33, Zarade po dionici

### NN 105/1997 (9.10.1997.), Odluka o objavljivanju Međunarodnog računovodstvenog standarda 33, Zarade po dionici

# **HRVATSKI ODBOR ZA RAČUNOVODSTVO I RAČUNOVODSTVENE STANDARDE**

Na temelju članka 15. stavka 1. Zakona o računovodstvu ("Narodne novine",
broj 90/92) i članka 4. stavka 1. točke g) Pravila Hrvatskog odbora za
računovodstvo i računovodstvene standarde ("Narodne novine", broj 39/94),
Hrvatski odbor za računovodstvo i računovodstvene standarde na sjednici
održanoj 19. rujna 1997. godine donio je

## **ODLUKU**

### **O OBJAVLJIVANJU MEĐUNARODNOG RAČUNOVODSTVENOG STANDARDA 33, ZARADE PO DIONICI**

I.

Utvrđuje se prijevod Međunarodnog računovodstvenog standarda, Zarade
po dionici, s engleskoga na hrvatski jezik.

II.

Međunarodni računovodstveni standardi iz točke I. ove odluke objavit
će se u "Narodnim novinama".

Predsjednik
**dr. Danimir Gulin,** v. r.

---

### **Međunarodni računovodstveni standard 33**

## **Zarade po dionici**

**Kazalo**

**Međunarodni računovodstveni standard 33**

**Zarade po dionici**

**Cilj**

**Djelokrug** Točke 1 - 5

Poduzeća čijim se dionicama javno trguje 1 - 3

Poduzeća čijim se dionicama javno ne trguje 4 - 5

**Definicije** 6 - 9

**MJERENJE 10 - 42**

**Osnovne zarade po dionici** 10 - 23

Zarade - osnovne 11 - 13

Iznos po dionici - osnovni 14 - 23

**Razrijeđene zarade po dionici** 24 - 42

Zarade - razrijeđene 26 - 28

Iznos po dionici - razrijeđen 29 - 37

Razrijedive potencijalno redovne dionice 38 - 42

**PREPRAVLJANJE 43 - 46**

**PREZENTIRANJE 47 - 48**

**OBJAVLJIVANJE 49 - 52**

**DATUM STUPANJA NA SNAGU 53**

**Međunarodni računovodstveni standard 33**

**Zarade po dionici**

*Standarde, koji su tiskani masnim kurzivom, treba čitati u kontekstu
osnovnog materijala i uputa za primjenu u ovom Standardu, te u kontekstu
Predgovora Međunarodnim računovodstvenim standardima. Međunarodni računovodstveni
standardi ne primjenjuju se na beznačajne stavke (vidjeti točku 12. Predgovora).*

**Cilj**

Cilj je ovoga Standarda propisati načela za određivanje i prezentiranje
zarada po dionici, koji će unaprijediti uspoređivanje uspješnosti različitih
poduzeća istoga razdoblja te između različitih obračunskih razdoblja istoga
poduzeća. Središte pažnje ovoga Standarda je na izračunavanju nazivnika
zarada po dionici. čak kada su podaci o zaradama po dionici ograničeni
radi različitih računovodstvenih politika korištenih za određivanje "zarada",
dosljedno određivanje nazivnika povečava značenje financijskog izvješćivanja.

**Djelokrug**

Poduzeća čijim se dionicama javno trguje

**1. *Ovaj Standard trebaju primjenjivati poduzeća čijim se redovnim
dionicama ili potencijalno redovnim dionicama trguje javno i poduzeća koja
su u procesu izdavanja redovnih dionica ili potencijalno redovnih dionica
na tržištu javnih vrijednosnih papira.***

**2. *Ako matica prezentira zbrojne i konsolidirane financijske izvještaje,
informacija koju treba prezentirati prema ovom Standardu, odnosi se samo
na konsolidiranu informaciju.***

3. Korisnici doblja je:

a) iznos povlaštenih dividendi kod nekumulativnih povlaštenih dionica
koji je deklariran za to razdoblje,

b) puni iznos zahtijevanih povlaštenih dividendi za kumulativne povlaštene
dionice razdoblja, neovisno o tome jesu li dividende deklarirane ili nisu.
Iznos povlaštenih dividendi razdoblja ne sadrži iznos iznos bilo kojih
povlaštenih dividendi kumulativnih povlaštenih dionica koje su plaćene
ili deklarirane za ranija razdoblja.

Poduzeća čijim se dionicama javno ne trguje

**4. *Poduzeće koje nema redovne dionice niti potencijalne redovne
dionice kojima se trguje javno, ali koje objavljuje zarade po dionici,
treba izračunati i objaviti zarade po dionici u skladu s ovim Standardom.***

5. Od poduzeće koje nema redovne dionice niti potencijalno redovne dionice
s kojima se javno trguje, ne zahtijeva se objavljivanje zarada po dionici.
Međutim, podržava se usporedivost financijskih izvješćivanja ako takvo
poduzeće koje izabere objaviti zarade po dionicama, izračunava zarade po
dionici u skladu s načelima ovog Standarda.

**Definicije**

**6. *U ovom se Standardu sljedeći izrazi upotrebljavaju s određenim
značenjem:***

***Redovna dionica je glavnički instrument koji je podređen
svim drugim skupinama glavničkih instrumenata.***

***Potencijalno redovna dionica je financijski instrument
ili drugi ugovor koji može posjedniku dati pravo na redovne dionice.***

***Prava na kupnju (warranti) ili opcije jesu financijski
instrumenti koji posjedniku daju pravo da kupi redovne dionice.***

7. Redovne dionice sudjeluju u neto dobiti razdoblja samo poslije samo
poslije drugih vrsta dionica, kao što su povlaštene dionice. Poduzeće može
imati više skupina redovnih dionica. Redovne dionice iste skupine imaju
ista prava na dividende.

8. Primjeri potencijalnih redovnih dionica jesu:

a) dužnički instrumenti ili glavnički instrumenti, uključujući povlaštene
dionice, koje se mogu konvertirati u redovne dionice,

b) prava na kupnju (warranti) i opcije,

c) planovi zaposlenih koji dopuštaju zaposlenima da prime redovne dionice
kao dio nagrade i drugi planovi kupnje dionica i

d) dionice koje bi se mogle izdati uz ispunjenje stanovitih uvjeta koji
proizlaze iz ugovornih odnosa, kao što je kupnja poduzeća ili druge imovine.

**9. *Sljedeći se izrazi upotrebljavaju sa značenjem, navedenim u
MRS-u 32, Financijski instrumenti: Objavljivanje i prezentiranje:***

***Financijski instrument je ugovor na temelju kojeg nastaje
financijsko sredstvo jednog poduzeća i financijska obveza ili glavnički
instrument drugog poduzeća.***

***Glavnički instrument je neki ugovor koji dokazuje preostali
udjel u imovini drugog poduzeća nakon smanjenja svih svojih obveza.***

***Fer vrijednost je iznos za koji se neko sredstvo može razmijeniti
ili obveza podmiriti između poznatih i spremnih stranaka u transakciji
pred pogodbom.***

**MJERENJE**

**Osnovne zarade po dionici**

**10. *Osnovne zarade po dionici trebaju se izračunati dijeljenjem
neto dobiti ili gubitka razdoblja, koji pripada redovnim dioničarima, s
ponderiranim prosječnim brojem glavnih redovnih dionica tijekom toga razdoblja.***

Zarade - osnovne

**11. *Radi izračunavanja osnovnih zarada po dionici, neto dobit
ili gubitak razdoblja koji pripada redovnim dioničarima, treba biti neto
dobit ili gubitak toga razdoblja, nakon oduzimanja povlaštenih dividendi.***

12**.** Sve stavke prihoda i rashoda koji su priznati u razdoblju,
uključujući porezni rashod, izvanredne stavke i manjinske interese, uključuju
se u određivanje neto dobiti ili gubitka razdoblja (vidjeti MRS 8, Neto
dobiti ili gubitak razdoblja, temeljne pogreške i promjene računovodstvenih
politika). Iznos neto dobiti koji pripadapovlaštenim dioničarima, uključujući
povlaštene dividende razdoblja, oduzima se od neto dobiti razdoblja (ili
dodaje neto gubitku razdoblja) da se izračuna neto dobit ili gubitak razdoblja
koji može propadati redovnim dioničarima.

13. Iznos povlaštenih dividendi koji se oduzima od neto dobiti razdoblja
je:

Iznos po dionici - osnovni

**14. *Radi izračunavanja osnovnih zarada po dionici, broj redovnih
dionica treba biti ponderirani prosječni broj glavnih redovnih dionica
tijekom toga razdoblja.***

15. Ponderirani prosječni broj glavnih redovnih dionica tijekom razdoblja
ukazuje na činjenicu da se iznos dioničarskog kapitala mogao mijenjati
tijekom razdoblja kao rezultat večeg ili manjeg broja dionica koje su bile
neisplaćene u neko vrijeme. To je broj glavnih redovnih dionica na početku
razdoblja, usklađen brojem redovnih dionica koje su ponovno kupljene ili
izdane tijekom razdoblja pomnožen s ponderiranim vremenskim faktorom. Ponderirani
vremenski faktor je broj dana gdje su određene dionice neisplaćene kao
razmjer ukupnog broja dana toga razdoblja. Međutim, u mnogim se slučajevima
koristi razumna aproksimacija ponderiranog prosjeka.

![](dodatni/367990.gif)

16. U mnogim slučajevima, dionice su uključene u ponderirani prosječni
broj dionica od dana kad se može potraživati naknada (koji je obično datum
izdavanja), primjerice:

a) redovne dionice koje su izdane za novac uključuju se kada se novac
može potraživati,

b) redovne dionice koje su izdane kod dobrovoljnog ponovnog ulaganja
dividendi na redovne ili povlaštene dionice uključuju se na datum isplate
dividende,

c) redovne dionice koje su izdane kao rezultat konverzije dužničkog
instrumenta u redovne dionice, uključuju se od datuma kada se prestaju
obračunavati kamate,

d) redovne dionice koje su izdane umjesto kamata ili glavnice na druge
financijske instrumente uključuju se od datuma kada se prestaju obračunavati
kamate,

e) redovne dionice koje su izdane u zamjenu za podmirenje obveze poduzeća
uključuju se od datuma podmirenja obveze,

f) redovne dionice koje su izdane kao naknada za stjecanje sredstva,
osim novca, uključuju se od datuma kada je stjecanje priznato i

g) redovne dionice koje su izdane za pružanje usluga poduzeću uključuju
se kada su usluge pružene.

U ovim i drugim slučajevima vrijeme uključivanja redovnih dionica određuje
se prema određenim terminima i uvjetima njihova izdavanja. Radi sagledavanja
vremena potrebno je pružiti bilo koji ugovor u svezi s izdavanjem dionica.

17. Redovne dionice koje su izdane kao dio naknade za kupnju poslovnog
spajanja, koje je stjecanje, uključuju se u ponderirani prosječni broj
dionica na datum stjecanja budući da stjecatelj uključuje rezultate poslovanja
stečenog posla u svoj izvještaj o dobiti od datuma stjecanja. Redovne dionice
koje su dio poslovnog spajanja, koje je udruživanje interesa, uključuju
se u izračunavanje ponderiranog prosječnog broja dionica svih prezentiranih
razdoblja, jer se financijski izvještaji spojenog poduzeća sastavljaju,
kao da je spojeni subjekt uvijek postajao. Prema tome, broj redovnih dionica
korištenih za izračunavanje osnovnih zarada po dionici u poslovnom spajanju
koje je udruživanje interesa, je zbroj ponderiranih prosječnih dionica
poduzeća čije su dionice neisplačene poslije spajanja.

18. Ako se dionice izdaju s djelomičnim plaćanjem, s djelomično plaćenim
dionicama postupa se kao s dijelom redovne dionice u visini kojom mogu
relativno sudjelovati u dividendama u odnosu na ukupno plaćene redovne
dionice tijekom financijskog razdoblja.

19. Redovne dionice koje se mogu izdati uz ispunjenje stanovitih uvjeta
(dionice s nepredvidivom mogućnosti izdavanja) smatraju se neisplaćene
dionice i uključuju se u izračunavanje osnovnih zarada po dionici od datuma
kad su svi neophodni uvjeti ispunjeni. S glavnim redovnim dionicama koje
se nepredvidivo mogu povratiti (koje podliježu ponovnom pozivu) postupa
se kao s dionicama koje se nepredvidivo mogu izdati.

**20. *Ponderirani prosječni broj glavnih redovnih dionica tijekom
razdoblja i za sva prezentirana razdoblja, treba uskladiti za poslovne
događaje, osim konverzija redovnih dionica, kojima je, bez usporednih promjena
resursa, promijenjen broj glavnih redovnih dionica.***

21. Redovne dionice se mogu izdati ili se broj glavnih dionica može
smanjiti, bez podudarnih promjena izvora. Primjeri su sljedeći:

a) kapitalizacija ili besplatno izdavanje dionica (znano u nekim zemljama
kao isplata dividendi dionicama),

b) element besplatnosti u bilo kojem drugom izdavanju, primjerice, element
besplatnosti u pravu izdavanja postojećim dioničarima,

c) razbijanje dionica i

d) okrupnjavanje dionica (konsolidacija dionica).

22.Kod kapitalizacije, besplatnog izdavanja ili razbijanja dionica,
redovne dionice se izdaju postojećim dioničarima bez dodatne naknade. Prema
tome, broj glavnih redovnih dionica se povećava bez povećanja izvora. Broj
glavnih redovnih dionica prije toga događaja se usklađuje za razmjernu
promjenu broj glavnih redovnih dionica, kao da je događaj nastao na početku
najranijeg izvještenog razdoblja. Primjerice, kod izdavanja dvije besplatne
dionice na jednu redovnu, broj glavnih dionica prije toga izdavanja množi
se faktorom tri da se dobije novi ukupan broj dionica ili faktorom dva
da se dobije broj dodatnih dionica.

23. Prema točki 21. b), izdavanje redovnih dionica u vrijeme izvršenja
ili konverzije redovnih dionica obično neće dovesti do elementa besplatnosti,
budući da se potencijalno redovne dionice izdaju uz punu vrijednost, koje
ima za posljedicu razmjernu promjenu izvora rasploživ poduzeću. Kod izdavanja
prava na dionice, cijena izvršenja je često niža od fer vrijednosti dionica.
Stoga, takvo pravo na kupnju sadrži element besplatnosti. Broj redovnih
dionica koji se treba koristiti u izračunavanju osnovnih zarada po dionici
za sva razdoblja prije izdavanja prava na dionice je broj glavnih redovnih
dionica prije toga izdavanja pomnožen sljedećim faktorom:

fer vrijednost po dionici neposredno prije izvršenja prava

---

teorijska fer vrijednost po dionici prije prava na dionice.

Teorijska fer vrijednosti po dionici prije prava na dionice izračunava
se dodavanjem ukupne fer vrijednosti dionica neposredno prije izvršenja
prava u prihodima iz izvršenja tih prava te dijeljenjem s brojem glavnih
dionica nakon izvršenja tih prava. Tamo gdje se s takvim pravima treba
javno trgovati odvojeno od dionica prije datuma izvršenja, fer vrijednost
radi ovog izračunavanja određuje se prema zadnjem datumu na kojem se zajedno
trgovalo dionicama i tim pravima.

![](dodatni/367991.gif)

**Razrijeđene zarade po dionici**

**24. *Radi izračunavanja razrijeđenih zarada po dionici, neto dobit
koja pripada redovnim dioničarima i ponderirani prosječni broj glavnih
dionica, treba se uskladiti za učinke svih razrijedivih potencijalnih redovnih
dionica.***

25. Izračunavanje razrijeđenih zarada po dionici obavlja se kao i s
izračunavanje osnovnih zarada po dionici dok daju efekte na sve potencijalno
razrijedive redovne dionice koje su neisplaćene tijekom razdoblja, naime:

a) neto dobit razdoblja koja pripada redovnim dionicama povećava se
za iznos dividendi i kamata poslije poreza koji su priznati u razdoblju
potencijalno razrijedivih dionica i usklađeni za druge promjene prihoda
ili rashoda, koji bi mogli proizaći iz konverzije potencijalno razrijedivih
dionica,

b) ponderirani prosječni broj glavnih redovnih dionica povećava se ponderiranim
prosječnim brojem dodatnih redovnih dionica koje bi mogle biti glavne s
pretpostavkom konverzije svih potencijalno razrijedivih redovnih dionica.

Zarade - razrijeđene

**26. *Radi izračunavanja razrijeđenih zarada po dionici, iznos neto
dobiti ili gubitka koji pripada redovnim dioničarima, koji je izračunan
u skladu s točkom 11., treba korigirati sa sljedećim učincima poslije poreza:***

***a) dividendama od potencijalno razrijedivih redovnih dionica koje
su bile oduzete u izračunavanju neto dobiti koji pripadaredovnim dioničarima,
izračunane u skladu s točkom 11.,***

***b) priznatim kamatama u razdoblju razrijedivih potencijalnih redovnih
dionica i***

***c) bilo kojim drugim promjenama prihoda ili rashoda koje su mogle
proisteči iz konverzije razrijedivih potencijalnih redovnih dionica.***

27. Nako što su potencijalno redovne dionice konvertirane u redovne
dionice, više ne nastaju dividende, kamate i drugi prihodi i rashodi tih
potencijalno redovnih dionica. Umjesto toga nove redovne dionice će sudjelovati
u neto dobiti koja pripada redovnim dioničarima. Prema tome, neto dobit
razdoblja koja pripada redovnim dioničarima izračunana u skladu s točkom
11. povećava se za dividende, kamate i drugi prihod ili rashod koji je
ušteđen kod konverzije razrijedivih potencijalnih redovnih dionica u redovne
dionice. Rashodi povezani s potencijalno redovnim dionicama sadrže naknadu
i, diskont ili premiju koja se izračunava kao prinos od usklađivanja (vidjeti
MRS 32). Dividende, kamate i drugi prihod i rashod usklađuju se za porez,
nastali u poduzeću, koji se tome može pripisati.

![](dodatni/367992.gif)

28. Konverzija nekih potencijalno redovnih dionica može dovesti do kasnijih
promjena prihoda i rashoda. Primjerice, smanjenja rashoda za kamate vezanih
na potencijalno redovne dionice i s time povezano povećanje neto dobiti
razdoblja može dovesti do povećanja rashoda vezan na nediskrecioni plan
sudjelovanja zaposlenih u podjeli dobiti. U cilju izračunavanja razrijeđenih
zarada po dionici, neto dobit ili gubitak razdoblje usklađuje se za kasnije
promjene prihoda ili rashoda.

Iznos po dionici - razrijeđen

**29. *U svrhu izračunavanja razrijeđenih zarada po dionici, broj
redovnih dionica treba biti ponderirani prosječni broj redovnih dionica
izračunan u skladu s točkama 14. i 20., plus ponderirani prosječni broj
redovnih dionica koji bi se izdali za konveriziju svih potencijalno razrijedivih
redovnih dionica u redovne dionice. Razrijedive potencijalno redovne dionice
smatraju se da su konvertirane u redovne dionice na početku razdoblja ili
poslije odnosno na datum izdavanja potencijalnih redovnih dionica.***

30**.** Broj redovnih dionica koji bi se mogao izdati kod konverzije
razrijedivih potencijalno redovnih dionica određuje prema potencijalno
redovnih dionicama. Ovo izračunavanje pretpostavlja najpovoljniju stopu
konverzije ili cijenu izvršenja sa stajališta posjednika potencijalno redovnih
dionica.

31. Kao i pri izračunavanju osnovnih zarada po dionici, redovne dionice
čije je izdavanje nepredviđeno do nastanka stanovitih poslovnih događaja,
smatraju se glavnim dionicama i uključuju u izračunavanje razrijeđenih
zarada po dionici, ako su ispunjeni uvjeti (nastali događaji). Nepredviđeno
moguće izdavanje dionica treba se uključiti na početku razdoblja (ili na
datum nepredviđenog ugovora, ako je kasniji). Ako uvjeti nisu ispunjeni,
broj nepredviđenih dionica koji se mogu izdati koji su uključeni u izračunavanje
razrijeđenih zarada po dionici temelji se na broju dionica koje bi se mogle
izdati ako je kraj izvještajnog razdoblja bio kraj razdoblja nepredviđenog
događaja. Prepravljanje nije dopušteno ako uvjeti nisu ispunjeni kada istječe
razdoblje nepredviđenog događaja. Odredbe ove točke primjenjuju se jednako
na potencijalno redovne dionice koje bi se mogle izdati uz ispunjenje određenih
uvjeta (nepredviđeno moguće izdavanje potencijalno redovnih dionica).

32. Podružnica, zajednički pothvat te povezano poduzeće mogu izdati
potencijalno redovne dionice koje se mogu konvertirati u redovne dionice
podružnice, zajedničkog pothvata ili povezanog poduzeće odnosno u redovne
dionice izvještajnog poduzeća. Ako ove potencijalno redovne dionice podružnice,
povezanog poduzeća ili zajedničkog pothvata imaju učinak razrijedivosti
na konsolidirane osnovne zarade po dionici izvještajnog poduzeća, one se
uključuju u izračunavanje razrijedivih zarada po dionici.

**33. *U svrhu izračunavanja razrijeđenih zarada po dionici, poduzeće
treba pretpostaviti izvršenje razrijedivih opcija i razrijedivih potencijalno
redovnih dionica poduzeća. Pretpostavljeni utržak od ovakovog izdavanja
treba se smatrati kao da je primljen od izdavanja dionica po fer vrijednosti.
S razlikom između broja izdanih dionica i broja dionica koje bi se mogle
izdati po fer vrijednosti treba se postupati kao s izdavanjem redovnih
dionica bez naknade.***

34. Za ovu se svrhu fer vrijednost izračunava kao prosječna cijena redovnih
dionica toga razdoblja.

35. Opcije i drugi sporazumi o kupnji dionica jesu razrijedivi ako bi
mogli dovesti do izdavanja redovnih dionica s vrijednošću nižom od fer
vrijednosti. Visina razrijedivosti je fer vrijednost umanjena za cijenu
izdavanja. Prema tome, da bi se izračunale razrijeđene zarade po dionici,
sa svakim takvim sporazumom se postupa kao da se sastoji od:

a) ugovora za izdavanje stanovitog broja redovnih dionica po njihovoj
prosječnoj fer vrijednosti tijekom razdoblja. Dionice koje bi se tako trebale
izdati utvrđuju se po fer cijeni, a pretpostavlja se da neće biti razrijedive
niti nerazrijedive i

b) ugovora za izdavanje preostalih redovnih dionica bez naknade. Takve
redovne dionice ne donose prihode niti imaju učinke na neto dobit koji
pripada glavnim redovnim dionicama. Stoga su takve dionice razrijedive
i dodaju se glavnim redovnim dionicama pri izračunavanju razrijeđenih zarada
po dionici.

![](dodatni/367993.gif)

36. Ova metoda izračunavanja učinka opcija i drugih sporazuma o kupnji
dionica daje isti rezultat kao metoda trezorskih dionica koja se koristi
u nekim zemljama. To ne znači da poduzeće ulazi u transakcije kupnje vlastitih
dionica, koje možda neće biti praktično izvedivo u stanovitim okolnostima
ili pravima nekih zakonodavstava.

37. U mjeri u kojoj djelomično plaćene dionice ne sudjeluju u dividendama
tijekom financijskog razdoblja, one se smatraju jednako kao prava na kupnju
(warranti) ili opcije.

Razrijedive potencijalno redovne dionice

**38. *S potencijalno redovnim dionicama treba se postupati kao s
razrijedivim dionicama kada i samo kada se njihovom konverzijom u redovne
dionice smanjuje neto dobit po dionici iz neprekinutih redovnih poslovanja.***

39. Poduzeće koristi neto dobit od neprekinutih redovnih aktivnosti
kao "kontrolni broj" koji se koristi da se utvrdi jesu li potencijalno
redovne dionice razrijedive ili nerazrijedive. Neto dobit od neprekinutih
redovnih aktivnosti je neto dobit od redovnih aktivnosti (kao što je definirano
u MRS-u 8) nakon oduzimanja povlaštenih dividendi i poslije isključivanja
stavki koje se odnose na prekinuta poslovanja. Prema tome, poduzeće isključuje
izvanredne stavke i učinke promjena računovodstvenih politika i korekcija
temeljnih pogrešaka.

40.Potencijalno redovne dionice jesu nerazrijedive kada njihova
konverzija u redovne dionice povečava zarade po dionici od neprekinutih
redovnih poslovanja ili smanjuje gubitak od neprekinutih redovnih poslovanja.
Učinci nerazrijedivih potencijalno redovnih dionica se zanemaruju u izračunavanju
razrijeđenih zarada po dionici.

41. Prilikom razmatranja jesu li potencijalno redovne dionice razrijedive
ili nerazrijedive, svaka emisija ili serija potencijalno redovnih dionica
razmatra se zasebno, a ne u ukupnosti. Redoslijed po kojem se potencijalno
redovne dionice razmatraju mogu utjecati jesu li one razrijedive ili nisu.
Dakle, da bi se maksimalizirala razrijedivost osnovnih zarada po dionici,
svaka emisija ili serija razmatra se redom, od najviše do najmanje razrijedivosti.

![](dodatni/367994.gif)

![](dodatni/367995.gif)

42. Potencijalno redovne dionice se ponderiraju za razdoblje gdje su
neisplaćene. Potencijalno redovne dionice koje su poništene ili kojima
je dopušteno da isteknu tijekom izvještajnog razdoblja uključuju se u izračunavanje
razrijeđenih zarada po dionici samo u razmjeri razdoblja kada su bile neisplećene.
Potencijalno redovne dionice koje su bile zamijenjene u redovne dionice
tijekom izvještajnog razdoblja uključuju se u izračunavanje razrijeđenih
zarada po dionici od početka razdoblja do datuma konverzije. Od datuma
konverzije nastale redovne dionice uključuju se u obje, u osnovne i razrijeđene
zarade po dionici.

**PREPRAVLJANJE**

**43. *Ako se broj redovnih ili potencijalnih redovnih glavnih dionica
povećava kao rezultat kapitalizacije, besplatnog izdavanja ili razbijanja
broja dionica odnosno ako se povećava broj kao rezultat aktivnosti suprotnoj
od razbijanja broja dionica, izračunavanje osnovnih i razrijeđenih zarada
po dionici za sva prezentirana razdoblja treba se uskladiti, ovisno o poduzetoj
mjeri. Ako ove promjene nastanu poslije datuma bilance, ali prije izdavanja
financijskih izvještaja, izračunavanja iznosa po dionici trebaju se temeljiti
na novom broju dionica. Ako izračunavanja iznosa po dionici odražava takve
promjene broja dionica, ta se činjenica treba objaviti. Pored toga, osnovne
i razrijeđene zarade po dionice za sva prezentirana razdoblja trebaj uskladiti
za:***

***a) učinke temeljnih pogrešaka i usklađivanja nastalih iz promjena
računovodstvenih politika, obrađenih u skladu s osnovnim postupkom u MRS-
8 i***

***b) učinke poslovnih spajanja odnosno ujedinjenje interesa.***

44. Poduzeće ne prepravlja razrijeđene zarade po dionici bilo kojeg
ranije prezentiranog razdoblja radi promjena korišenih pretpostavki ili
radi konverzije potencijalnih redovnih dionica u glavne redovne dionice.

45. Poduzeće se potiče objavljivati opis transakcija redovnih dionica
ili transakcija potencijalno redovnih dionica, osim kapitalizacije i razbijanja
dionica, koji nastaju nakon datuma bilance, kad su takvog značenja da bi
neobjavljivanje moglo utjecati na mogućnost korisnika financijskih izvještaja
da donose točne procjene ili odluke (vidjeti MRS 10, Nepredviđeni događaji
i događaji nastali nakon datuma bilance). Primjeri takvih transakcija jesu:

a) izdavanje dionica za novac,

b) izdavanje dionica kada se prihod (utržak) koristi da se otplati dug
ili povlaštene glavne dionice na datum bilance,

c) otkup redovnih glavnih dionica,

d) konverzija ili izvršenje potencijalnih redovnih dionica odnosno glavnih
dionica na datum bilance u redovne dionice,

e) izdavanje prava na kupnju (warranta), opcija ili konvertibilnih vrijednosnih
papira i

f) ispunjenje uvjeta koji bi mogli dovesti do izdavanja nepredvidivo
izdavanih dionica.

46. Zarade po dionici se ne usklađuju za transakcije koje nastaju nakon
datuma bilance budući da takve transakcije ne utječu na visinu kapitala
niti ne donose neto dobit ili gubitak razdoblja.

**PREZENTIRANJE**

**47. *Poduzeće treba prezentirati osnovne i razrijeđene zarade po
dionici u izvještaju o dobiti za svaku skupinu redovnih dionica koja ima
različito pravo na udjel u neto dobiti toga razdoblja. Poduzeće treba prezentirati
osnovne i razrijeđene zarade po dionici na isti način za sva prezentirana
razdoblja.***

**48. *Ovaj Standard zahtijeva od poduzeća da prezentira osnovne
i razrijeđene zarade po dionici, čak ako su objavljeni iznosi negativni
(gubitak po dionici).***

**OBJAVLJIVANJE**

**49. *Poduzeće treba objaviti sljedeće:***

***a) iznosi koji se koriste kao brojnik za izračunavanje osnovnih
i razrijeđenih zarada po dionici kao i povezivanje tih iznosa u neto dobiti
ili gubitka razdoblja i***

***a) ponderirani prosječni broj redovnih dionica korištenih kao
nazivnik u izračunavanju osnovnih i razrijeđenih zarada po dionici kao
i povezani nazivnici sa svakim drugim.***

50. Financijski instrumenti i drugi ugovori koji stvaraju potencijalno
redovne dionice mogu sadržavati rokove i uvjete koji mogu utjecati na mjerenje
osnovnih i razrijeđenih zarada po dionici. Ovi rokovi i uvjeti mogu odrediti
jesu li potencijalno redovne dionice razrijedive ili nisu te stoga učinak
na poderirani prosječni broj glavnih dionica i sva naknadna usklađivanja
u neto dobiti koja pripada redovnim dioničarima. Neovisno o tome je li
MRS 32 zahtijeva objavljivanje rokova i uvjeta, takva objavljivanja potiče
ovaj Standard.

**51. *Ako poduzeće, pored osnovnih i razrijeđenih zarada po dionici,
objavljuje iznose po dionici koristeći izvještene komponente neto dobiti,
osim neto dobiti ili gubitka razdoblja koji pripada redovnim dioničarima,
takvi se iznosi trebaju izračunati koristeći ponderirani prosječni broj
redovnih dionica utvređenih u skladu s ovim Standardom. Ako se koristi
komponenta neto dobiti koja nije izvještena kao stavka u izvještaju o dobiti,
treba se dati iznos koji je korišten u odnosu na stavku izvještenu u izvještaju
o dobiti. Iznosi osnovnih i razrijeđenih zarada po dionici trebaju se objavljivati
na jednaki način.***

52. Poduzeće može objaviti više informacija nego što zahtijeva ovaj
Standard. Takve informacije mogu pomoći korisnicima da procijene uspješnost
poduzeća te mogu pružiti iznose po dionici za različite komponente neto
dobiti. Takva se objavljivanja potiču. Međutim, ako se takvi iznosi objave,
nazivnik se izračunava u skladu s ovim Standardom da bi se osigurala usporedivost
objavljenih iznosa po dionici.

**DATUM STUPANJA NA SNAGU**

**53. *Ovaj Međunarodni računovodstveni standard stupa na snagu za
financijske izvještaje razdoblja koja počinju 1. siječnja 1998. ili poslije
toga. Međutim, također se potiče ranija primjena ovog Standarda.***

Odluka, NN 105/1997-1619